<classify> SEKRETARIETI ya Jumuiya ya Maendeleo ya Kusini mwa Afrika SADC imesema ili nchi 16 wanachama wa SADC ziweze kufi kia malengo yaliyomo katika Mpango Mkakati wa Maendeleo wa mwaka 20152020, hazina budi kuzingatia Itifaki 25 kati ya 33 za jumuiya hiyo ambazo tayari zinafanya kazi.Akizungumza na waandishi wa habari jijini Dar es Salaam, Mkurugenzi wa Chakula, Kilimo na Maliasili wa Sekretarieti ya SADC, Domingos Gove, amesema miongoni mwa vipaumbele vilivyomo katika mpango mkakati huo wa maendeleo ni pamoja na viwanda na biashara, miundombinu na programu maalum za mwelekeo wa kikanda.Gove alisema kwa kuzingatia itifaki hizo, SADC itafikia malengo yake ya kujenga miundombinu ya kisasa ya barabara, reli, bandari, viwanja vya ndege ambavyo ni muhimu katika usafiri na usafirishaji wa bidhaa na huduma miongoni mwa nchi wanachama.Alisema itifaki hizo ndiyo kitu pekee, kinachowataka nchi wanachama kutekeleza maazimio mbalimbali, wanayoyapitisha kwa manufaa ya kitaifa na jumuiya nzima.Nchi wanachama zinapaswa kuufanya Mpango Mkakati wa Maendeleo kuwa sehemu ya sera zao za ndani, hivyo wanapopitisha sera zao wanatakiwa kuzioanisha na mpango huo ili yale yanayotekelezwa kwa ngazi ya kitaifa, pia yawe sehemu ya utekelezaji katika ngazi ya jumuiya, kwa mfano nchi inapopitisha sera ya kilimo au uvuvi, basi sera hiyo iweze kuendana na Mpango Mkakati huo ili kuwe na uwiano kati ya yale yanayotekelezwa ndani ya taifa na yale yanayotekelezwa na jumuiya nzima,alieleza Gove.Aliongeza kuwa uzingatiaji wa Itifaki hizo, pia utasaidia utekelezaji wa vipaumbele mbali mbali vilivyomo katika Mpango Mkakati huo, kama vile kuhakikisha kunakuwepo usalama wa chakula, matumizi ya pamoja ya mbegu bora za mazao, uzalishaji wa viwanda na biashara, utalii, elimu, afya, mabadiliko ya hali ya hewa na mazingira na mengineyo kwa kuwa sera zitakazokuwa zinatekelezwa katika nchi zao ndizo zitakazokuwa zinatekelezwa na jumuiya nzima.Kwa mujibu wa Gove, licha ya Tanzania kuwa katika Jumuiya ya Afrika Mashariki EAC na Soko la Pamoja la Mashariki na Kusini mwa Afrika COMESA, imejitahidi kutengeneza sera zake za ndani kuendana na jumuiya hizo na SADC.  <topic>: kitaifa 